दो दिन की लगातार कोशिश के बाद एनडीआरएफ की रेस्क्यू टीम ने सबके शव ढूंढ निकाले हैं. इन सभी मृतकों की पहचान हो चुकी है. एनडीआरएफ ने गुरुवार से ये रेस्क्यू ऑपरेशन शुरू किया था. बताया जा रहा है कि सभी मृतक ग्वालियर के ही रहने वाले हैं.गौरतलब है कि शिवपुरी जिले के सुल्तानगढ़ वाटरफॉल में बुधवार को ये हादसा हुआ था. 15 अगस्त को बड़ी संख्या में लोग यहां पिकनिक मनाने गए थे. इलाके में बारिश हो रही थी. इसके बाद अचानक नाले में पानी बढ़ने से वाटरफॉल में तेज़ बहाव आ गया और लोग उस बहाव में फंस गए.